Украина абџьармчқәа ишаарыцҳаз, уахынла 16 аԥырҩы дызмам аппаратқәа рыла Урыстәыла Украина аҵакыраҿ ажәылара мҩаԥнагеит, урҭ рҟынтә 10 аппаратк ҭадырхеит.
Урыстёыла аракетатә жәылара мҩаԥган Миколаеви, Херсони, Харкови рхырхарҭақәа рыла.
Харковтәи аобласттә администрациа аиҳабы Олег Синегубов иажәақәа рыла, Харковтәи арегион аҟны иблит атәылауаҩратә инфраструктуратә обиектқәа, тәылауаҩык ахәрақәа иоуит.
Синегубов ишазгәеиҭаз ала, ажәылараан аԥхасҭа роуит аҩнеихагыла дуқәеи аԥсшьарҭа ҩни.